Η Ρωσία πήρε από τα πρώτα λεπτά τον έλεγχο του παιχνιδιού και δεν άργησε να απειλήσει με αξιώσεις την εστία της Ν. Ζηλανδίας. Στο 3’ ο Μαρίνοβιτς έδιωξε σε κόρνερ το μακρινό σουτ του Γκολοβίν, ενώ στο 7’ η κεφαλιά του Βάσιν κατέληξε στο δοκάρι, ύστερα από λάθος εκτίμηση του Ν. Ζηλανδού γκολκίπερ, ο οποίος δεν πραγματοποίησε εκτίναξη, εκτιμώντας ότι η μπάλα θα κατέληγε άουτ. Μάλιστα, στη συνέχεια της φάσης, ο ΜακΓκλίντσεϊ απομάκρυνε την μπάλα πάνω στη γραμμή!